यह निश्चित है कि विनाशक का आविष्कार तारपीडो के कारण हुआ। तारपीडो ने नौसेनायुद्ध में क्रांति ला दी। यह पहला अवसर था जब तारपीडो से लैस छोटा जहाज विशाल नौसेना से मोर्चा लेकर उसे नष्ट कर सकता था। नौसैनिक समरतंत्र में इस क्रांतिकारी आविष्कार से छोटे जहाजों का विकास आवश्यक हो गया। इसके दो कारण थे :

इन कारणों से ही विनाशक का आविष्कार हुआ। प्रारंभिक ध्वसंकों में, जिन्हें "तारपीडो नौध्वसंक' कहते थे, केवल दो तारपीडो नलिकाएँ होती थीं। शत्रु के ध्वंसकों पर आक्रमण करने के लिए इनपर आगे की ओर एक तोप आरूढ़ होती थी। ये जहाज बहुत छोटे, २०० से ३०० टन विस्थापन के, होते थे।

समय बीतने पर ध्वंसक का प्रभाव बढ़ाने के लिए उसपर अधिकाधिक तारपीडो लादना आवश्यक समझा गया। तारपीडो नलियों की संख्या धीरे-धीरे बढ़ती गई और द्वितीय विश्वयुद्ध के समय तक दो माउटिंग ("mounting") पर आठ नलिकाआें के रहने का मानवीकरण हुआ।

आक्रमक अस्रों में हवाई जहाज का प्रवेश होते ही देखा गया कि हवाई आक्रमणों से बचाव के लिए ध्वंसक पर हवामार तोप का रहना आवश्यक है। प्रारंभ में ध्वंसक पर सामान्य मशीनगन स्थापित की गई थी, पर ऐसी छोटी तोपों में संहारशक्ति नहीं होती थी, अत: बाद में उभय प्रयोजन की तोप स्थापित की गई। पनडुब्बी का विकास होने पर विनाशक पर एक काम और आ पड़ा। वह था, पनडुब्बियों का पता लगाना और उनका विनाश करना। इसके परिणामस्वरूप ध्वंसक पनडुब्बीमार अस्त्र भी ढोने लगे। इससे ध्वंसक का आकार और विस्तार बढ़ जाना स्वाभाविक था। प्रथम विश्वयुद्ध के पूर्व जहाँ विनाशक केवल ३०० दिन टन विस्थापन के होते थे वहाँ आज २,००० टन से अधिक विस्थापन के विनाशक बनने लगे हैं।

पनडुब्बीनाशक अस्र-शस्र
विकास के इतिहास
ध्वंसकों के कार्य
तोप